พลิกฟื้นการท่องเที่ยวรูปแบบใหม่ ตั้งเป้าสร้างรายได้กว่า 1.55 ล้านล้านบาท
นายยุทธศักดิ์ สุภสร ผู้ว่าการการท่องเที่ยวแห่งประเทศไทย กล่าวว่า ภาพรวมการท่องเที่ยวหลังการเปิดประเทศประเทศเติบโตขึ้นตามลำดับ โดยไตรมาสแรกของปีจนถึงช่วงเทศกาลสงกรานต์มากกว่า 10 ล้านคนต่อเดือนใกล้เคียงกับช่วงก่อนเกิดสถานการณ์โควิด-19 ขณะที่การยกเลิกมาตรการ Test &amp; Go เติบโตขึ้นตามตั้งแต่วันที่ 1 พฤษภาคม 2565 มีนักท่องเที่ยวเริ่มลงทะเบียนเข้าประเทศระหว่างวันที่ 23 เมษายน - วันที่ 2 พฤษภาคม 2565 กว่า 1.7 แสนคน เดินทางมาแล้วกว่า 25,000 คน ตั้งเป้าหมายมีจำนวนคนไทยเดินทางภายในประเทศ 172 ล้านคน-ครั้ง ส่วนนักท่องเที่ยวต่างประเทศ 40 ล้านคน-ครั้ง โดยปีนี้ตั้งเป้าหมายการท่องเที่ยวกลับมา อย่างน้อยร้อยละ 50 ของรายได้ปี 2562 ประมาณ 1.55 ล้านล้านบาท โดยเน้นการจัดโครงการส่งเสริมผู้ประกอบการจัดกิจกรรมต้อนรับนักท่องเที่ยว ปรับปรุงธุรกิจและการรับพนักงานกลับมาส่วนแนวทางระยะยาวได้หารือกับผู้ประกอบการ เพื่อพลิกโฉมการท่องเที่ยวรูปแบบใหม่ๆ โดยเน้นคุณภาพ สร้างสมดุลทั้งด้านเศรษฐกิจ สังคม สิ่งแวดล้อม ตามข้อสั่งการของนายกรัฐมนตรีที่ย้ำให้ความสำคัญกับผู้ประกอบการรายย่อยให้กลับมาประกอบกิจการได้ใหม่ ควบคู่กับความปลอดภัยของคนในประเทศ สำหรับในปี 2566 ตั้งเป้าหมายสร้างรายได้จากการท่องเที่ยวประมาณร้อยละ 80 หรือ 2.4 ล้านล้านบาทโดยเน้นกลุ่มนักท่องเที่ยวเชิงคุณภาพประมาณ 20 ล้านคน